**ΝΕΟΕΛΛΗΝΙΚΗ ΛΟΓΟΤΕΧΝΙΑ: εισαγωγικές έννοιες**

Η **αφήγηση** είναι πράξη επικοινωνίας με την οποία παρουσιάζεται, προφορικά ή γραπτά, μια σειρά γεγονότων πραγματικών ή φανταστικών.

**Πομπός**           **Μήνυμα** **Δέκτης**                                     (αφηγητής)      (αφηγηματικό περιεχόμενο)       (αποδέκτης  αφήγησης)

**Διάκριση συγγραφέα-αφηγητή**

Συγγραφέας και αφηγητής δεν πρέπει να συγχέονται:

* **Συγγραφέας:**είναι πραγματικό πρόσωπο  και υπάρχει έξω από το κείμενο.
* **Αφηγητής (ένας ή περισσότεροι):** τον επινοεί ο συγγραφέας για να πει την «ιστορία». Είναι πρόσωπο του κειμένου, ο φορέας της αφήγησης και αφηγείται σε πρώτο, δεύτερο ή τρίτο πρόσωπο.

**ΤΥΠΟΙ ΑΦΗΓΗΣΗΣ**

* **Η αφήγηση σε πρώτο πρόσωπο** δίνει **ζωντάνια** και αληθοφάνεια στην αφήγηση.
* **Η αφήγηση  σε δεύτερο πρόσωπο** αποτελεί μονόλογο, γιατί το δεύτερο πρόσωπο υποκρύπτει ένα «εγώ». Δίνει **δραματικότητα**στην αφήγηση.
* **Η αφήγηση σε τρίτο πρόσωπο**αποδίδει, συνήθως, την απόλυτη παντογνωσία ή τη σχετική γνώση του αφηγητή. Δίνει **αντικειμενικότητα** στην αφήγηση.

**ΤΥΠΟΙ ΑΦΗΓΗΤΗ**

* **Παντογνώστης αφηγητής:**γνωρίζει ακόμα και τις σκέψεις των προσώπων της ιστορίας, η αφήγηση δεν εστιάζεται σε κανένα πρόσωπο (μηδενική εστίαση\*). Εκφέρεται σε γ΄ πρόσωπο.
* **Αφηγητής-άνθρωπος:** η αφήγηση μάς αποκαλύπτει μόνο όσα γνωρίζει  κάποιος ήρωας (εσωτερική εστίαση). Ο αφηγητής συμμετέχει και αυτός στην ιστορία και αφηγείται σε πρώτο πρόσωπο, συνήθως.

***\*εστίαση (οπτική γωνία)****: η σκοπιά μέσα από την οποία ο αφηγητής βλέπει τα δρώμενα και η απόσταση που παίρνει από πρόσωπα και πράγματα ονομάζεται οπτική γωνία της αφήγησης.*

**Ανάλογα με τον βαθμό συμμετοχής του αφηγητή στην ιστορία:**

 **ομοδιηγητικός αφηγητής**:ο αφηγητής μετέχει στην ιστορία. Αφήγηση σε α΄πρόσωπο.

**ετεροδιηγητικός αφηγητής**:αφήγηση σε γ΄πρόσωπο. Ο αφηγητής δεν μετέχει καθόλου ως πρόσωπο στην ιστορία που αφηγείται.

**Αφηγηματικοί τρόποι**

**1)** Κρατώντας τον λόγο ο αφηγητής ,έτσι που να αφηγείται ο ίδιος τα γεγονότα **(διήγησις**). **2)** Δίνοντας τον λόγο στους ήρωές του, ενισχύοντας τον διάλογο, «δείχνοντας» τα γεγονότα, όπως στο θέατρο **(μίμησις).**

♣ Διήγηση: εξιστόρηση γεγονότων, αφήγηση (ο αφηγητής περιγράφει τι συνέβη με δικά του λόγια ή εκθέτει σκέψεις και συναισθήματα των προσώπων, χωρίς άμεση παράθεση των λόγων τους).

♣ Περιγραφή: λεπτομερής απόδοση, αναπαράσταση τόπων, καταστάσεων και χαρακτήρων.

♣ Διάλογος: - Διάλογος σε αφηγηματικό κείμενο, όπου αποδίδεται πιστά ο λόγος των προσώπων (ύφος, ιδίωμα, λεξιλόγιο κτλ.) με τη χρήση παύλας /εισαγωγικών.

- Θεατρικός διάλογος, όπου απουσιάζει εντελώς ο αφηγητής και η υπόθεση εξελίσσεται με διαλογικό τρόπο - θεατρική τεχνική .

♣ Μονόλογος /εσωτερικός μονόλογος (λόγος χωρίς ακροατή, «ροή της συνείδησης» - ακραία περίπτωση απόσυρσης του αφηγητή).

♣ Ελεύθερος πλάγιος λόγος: πιστή απόδοση από τον αφηγητή σκέψεων και συναισθημάτων ενός προσώπου της ιστορίας σε τρίτο πρόσωπο και σε χρόνο παρελθοντικό. Σύμμειξη του λόγου του αφηγητή και του λόγου των ηρώων.

♣ Σχόλιο: γνώμες, κρίσεις, σχόλια του αφηγητή που οδηγούν σε γενικεύσεις.

♣ Εγκιβωτισμός: ένθετη αφήγηση, ενσωματωμένη σε εκτενέστερη αφήγηση.

**Ως προς τον χρόνο** (χρονολογική σειρά):

1. **Ευθύγραμμη χρονολογική παράθεση γεγονότων**: ο αφηγητής παρουσιάζει τα γεγονότα με τη σειρά που συνέβησαν.

1. **Να αρχίσει την αφήγηση από τη μέση της υπόθεσης(in medias res)** και μέχρι να ολοκληρώσει την αφήγησή του ,να αφηγηθεί κα τα αρχικά γεγονότα (αναδρομική αφήγηση) ή να προσθέσει σύντομες ιστορίες σχετικές με το θέμα του **(εγκιβωτισμός).**

1. **Να προσθέσει παράλληλα την εξέλιξη δύο διαφορετικών ιστοριών.**

**ΣΧΗΜΑΤΑ ΛΟΓΟΥ (στολίδια ύφους)**

1. **Μεταφορά** : μεταφέρουμε τη σημασία μιας λέξης σε μια άλλη κατ’ αναλογία π.χ. Τον έχω κλείσει στην καρδιά μου. – Ο φίλος μου είναι χρυσό παιδί. – Σου είναι αυτός μια αλεπού! - Έχει πέτρινη καρδιά.
2. **Προσωποποίηση** :Αποδίδουμε ανθρώπινες ιδιότητες σε έμψυχα ή άψυχα ή σε αφηρημένες έννοιες π.χ. «Ο Όλυμπος κι ο Κίσσαβος ,

 τα δυο βουνά μαλώνουν»

1. **Παρομοίωση** : Παραλληλισμός ή σύγκριση δύο πραγμάτων που έχουν ομοιότητα μεταξύ τους . Η σύγκριση γίνεται με τις παρομοιαστικές λέξεις :**σαν , καθώς , όπως , λες** κ.τ.λ.

Π.χ. Ο Αχιλλέας όρμησε στη μάχη σαν λιοντάρι

1. **Υπερβολή :** Όταν λέμε κάτι που ξεπερνά το πραγματικό και το συνηθισμένο για να προκαλέσουμε ισχυρή εντύπωση.

**π.**χ. Σα δυο βουνά είναι οι πλάτες του , σαν κάστρο η κεφαλή του.

1. **Ασύνδετο** : Παραθέτουμε όμοιους όρους ή προτάσεις χωρίς κανένα σύνδεσμο. π. χ. Μας πρόσφεραν μήλα , καρύδια , σύκα , σταφύλια , ό,τι αγαπάει η καρδιά σου.
2. **Πολυσύνδετο** : Περισσότεροι από δύο όμοιοι όροι ή όμοιες προτάσεις συνδέονται με συμπλεκτικούς συνδέσμους ή διαχωριστικούς συνδέσμους . π.χ. Οι κλέφτες επροσκύνησαν **και** γίνηκαν ραγιάδες **κι** άλλοι φυλάγουν πρόβατα **κι** άλλοι φυλάγουν γίδια
3. **Αλληγορία** : Άλλα γράφουμε και άλλα εννοούμε π.χ.

Ένας αϊτός περήφανος , ένας αϊτός λεβέντης… (ο στίχος αναφέρεται σ’ ένα

 γενναίο κλέφτη) .

 Αλληγορικό μπορεί να είναι και ένα ολόκληρο κείμενο πεζό ή ποιητικό.

8. **Λιτότητα :**Η χρησιμοποίηση αντίθετης έννοιας με άρνηση

π.χ. δεν ξέρω ( αντί αγνοώ)

**9. Ευφημισμός** :Η απόδοση σε κάτι που φοβόμαστε ,καλού ονόματος

 Π.χ. Ευμενίδες (Ερινύες)

 **10. Οξύμωρο** : Όταν έχουμε δυο λέξεις που η μια αποκλείει την άλλη

 Π.χ. Ελεύθεροι Πολιορκημένοι , Νύμφη Ανύμφευτε

 **11 . Υπερβατό** :Αποχωρισμός λέξης από εκείνη την οποία προσδιορίζει,

 με την παρεμβολή άλλων π.χ. Έτσι πήρε η αλεπού το στάρι

 η πονηρή

 **12 . Χιαστό** : Δύο όροι ή φράσεις εκφέρονται με αντίστροφη σειρά

 Π.χ. Όταν σε βλέπω χαίρομαι

 Λυπάμαι όταν σε χάσω

**13 . Πρωθύστερο** : Η δεύτερη από δύο έννοιες προηγείται λογικά της

 Πρώτης π.χ. Χτενίστηκε, ελούστηκε και στο σεργιάνι βγήκε .

**14. Κύκλος** :Όταν μια φράση αρχίζει και τελειώνει με την ίδια λέξη.

 Π.χ. Μοναχή το δρόμο επήρες, εξανάρθες μοναχή .

**15 . Παρήχηση**: Επανάληψη ίδιων συμφώνων ή ομόηχων λέξεων για

 δημιουργία ευχάριστου αισθήματος.

 Π.χ. **Τρ**αγούδι **τρ**αγουδήστε μου χιλιο**τρ**αγουδημένο .

 Μύ**ρ**ιοι κ**ρ**ότοι αντηχούν εις τα άντ**ρ**α και εις τους β**ρ**άχους.

**16. Περίφραση**: Όταν μια έννοια που μπορεί να αποδοθεί

 μονολεκτικά , διατυπώνεται με περισσότερες λέξεις.

 Π.χ. Ο Γέρος του Μοριά (αντί ο Κολοκοτρώνης)

**17. Αντίθεση**: Παράθεση αντίθετων λέξεων ή νοημάτων

 π.χ. νέος – γέρος /χτίζω – γκρεμίζω

**18.** **Επανάληψη** ή **Επαναφορά** : Όταν αλλεπάλληλες προτάσεις

 αρχίζουν με την ίδια λέξη ή λέξεις επαναλαμβάνονται

 π.χ. Κρυφά το λένε τα πουλιά , κρυφά το λεν τ’αηδόνια,

 κρυφά το λέει κι ο Γούμενος…..